Source: http://docplayer.fi/2241430-Viestintatoimintasuoritteiden-yleiset-toimitusehdot-operaattoreille.html
Timestamp: 2016-10-25 01:59:10+00:00
Document Index: 7152116

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

⭐Viestintätoimintasuoritteiden yleiset toimitusehdot operaattoreille
Download "Viestintätoimintasuoritteiden yleiset toimitusehdot operaattoreille"
1 1(17) Viestintätoimintasuoritteiden yleiset toimitusehdot operaattoreille Voimassa alkaen toistaiseksi2 2(17) VIESTINTÄTOIMINTASUORITTEIDEN YLEISET TOIMITUSEHDOT OPERAATTOREILLE 1. MÄÄRITELMÄT SOVELTAMISALA OSAPUOLTEN YLEISET VELVOITTEET VIESTINTÄTOIMINTASUORITTEISTA SOPIMINEN Suoritesopimuksen syntyminen Asiakirjojen tulkintajärjestys Suoritesopimuksen siirtäminen Oikeus kieltäytyä sopimussuhteesta VIESTINTÄTOIMINTASUORITTEIDEN TOIMITUS Toimitusta edeltävät toimet Toimitusajankohta ja paikka Toimituksen hyväksyminen Operaattorin myötävaikutusvelvollisuus Operaattorin viivästys Toimittajan viivästys Koulutus Laitteisto ja ohjelmisto Muut toimitukseen liittyvät ehdot VIESTINTÄTOIMINTASUORITTEIDEN TUOTTAMINEN KESKEYTTÄMINEN JA KUNNOSSAPITO Tilapäiset keskeytykset Ylläpito ja huolto sekä viankorjaus Ennalta tiedetyt ylläpito- ja huoltotyöt Muu keskeyttäminen MAKSUT Maksettavat maksut Kertamaksut Toistuvat maksut Käyttömaksut Laskutusjakso Maksujen erääntyminen ja viivästymisseuraamukset Ennakkomaksu tai vakuus Laskumuistutukset Laskun erittely Hinnaston muutokset IMMATERIAALIOIKEUDET VAHINGONKORVAUS JA HYVITYS Operaattorin viestintätoimintasuoritteisiin vaikuttava vahinko Hyvitys liittymän käytön estymisestä Operaattorin korvausvelvollisuus SUORITESOPIMUKSEN VOIMASSAOLO JA PÄÄTTÄMINEN Sopimuskausi ja irtisanominen... 153 3(17) 12.2 Purkaminen Päättymisestä johtuvat toimenpiteet MUUT EHDOT Ylivoimainen este Salassapito ja turvallisuus Erimielisyyksien ratkaiseminen YLEISTEN TOIMITUSEHTOJEN VOIMASSAOLO JA MUUTTAMINEN... 174 4(17) 1. MÄÄRITELMÄT Laitetilalla tarkoitetaan laitteiden sijoittamiseksi tarkoitettuja viestintäverkon laitetiloja sekä kaapelikanavia ja antennipaikkoja. Laitteistolla tarkoitetaan telepäätelaitetta ja muita viestintäverkkoon kytkettäviä laitteita sekä myös laitteita, joita ei ole liitetty viestintäverkkoon tai jotka eivät ole viestintäverkon osia. Liittymällä tarkoitetaan viestintäverkon teknistä tai loogista raja- tai kytkentäpintaa ja siihen liittyvää sovittua reititystä ja verkkokapasiteettia, joiden avulla viestintä voidaan välittää telepäätelaitteesta viestintäverkkoon. Loppukäyttäjällä tarkoitetaan operaattorin kanssa sopimuksen tehnyttä luonnollista henkilöä tai oikeushenkilöä, joka käyttää viestitoimintasuoritteita omassa toiminnassaan muuhun kuin teletoimintaan. Ohjelmistolla tarkoitetaan laitteistoon liitettyä tai laitteistossa käytettävää tietoteknistä ohjelmistoa. Operaattorilla tarkoitetaan yritystä, jolla on viestintämarkkinalain mukainen oikeus toimia viestintätoimintasuoritteiden tarjoajana loppukäyttäjille tai jälleenmyyjille. Toimittajalla tarkoitetaan Pietarsaaren Seudun Puhelin Oy:tä, Y-tunnus , käynti- ja postiosoite: Alholminkatu 3, Pietarsaaari, puhelinvaihde: Suoritesopimuksella tarkoitetaan toimittajan ja operaattorin välistä sopimusta, johon sovelletaan näitä yleisiä toimitusehtoja ja jossa operaattori ja toimittaja sopivat tarkemmin viestintätoimintasuoritteita koskevista erityisehdoista. Telepäätelaitteella tarkoitetaan viestintäverkkoon liitettyä tai viestintäverkon osana olevaa viestintälainsäädännön vaatimusten mukaista laitetta. Verkkopalvelulla tarkoitetaan viestintäverkon tarjoamista käytettäväksi viestien siirtoon, jakeluun tai tarjolla pitoon sekä tarjotun viestintäverkon ylläpitoa, huoltoa ja korjausta. Esimerkiksi yhteyksien tarjoaminen operaattorille on verkkopalvelua. Viestintäpalvelulla tarkoitetaan viestien siirtoa, jakelua tai tarjolla pitämistä viestintäverkossa. Esimerkiksi liittymän tarjoaminen operaattorille on viestintäpalvelua.5 5(17) Viestintätoimintasuoritteella tarkoitetaan verkkopalvelua, viestintäpalvelua, laitteistoa, ohjelmistoa ja sopimuksen mukaan muita sähköiseen viestintään liittyviä tuotteita ja palveluja. Viestintäverkolla tarkoitetaan järjestelmää, joka on tarkoitettu viestien siirtoon tai jakeluun johtimella, radioaalloilla, optisesti tai muulla sähkömagneettisella tavalla. Yhteydellä tarkoitetaan viestintäverkon kiinteitä yhteyksiä, tilaajayhteyksiä ja tilaajayhteyden vapaana olevan välityskyvyn rinnakkaiskäyttöä. 2. SOVELTAMISALA Näitä yleisiä toimitusehtoja sovelletaan toimittajan toimittaessa viestintätoimintasuoritteita operaattorille. Lisäksi sovelletaan mahdollisia palvelukohtaisia erityisehtoja. Kunkin toimittajan operaattorille toimittaman viestintätoimintasuoritteen osalta osapuolet tekevät suoritesopimuksen. Näitä yleisiä toimitusehtoja ei sovelleta verkkopalveluiden tai viestintäpalveluiden yhteenliittämiseen tai kaapelitelevisioliittymien tai yhteyksien tarjoamiseen. 3. TELEPÄÄTELAITTEET JA MUUT LAITTEET Yleisessä viestintäverkossa käytettävien telepäätelaitteiden on oltava hyväksyttyjä, toimintakuntoisia ja määräysten mukaisia. Operaattori vastaa siitä, että loppukäyttäjän telepääte- ja muut viestintäverkkoon kytkettävät laitteet ovat jatkuvasti toimintakunnossa. Epäkuntoiset laitteet on välittömästi vian havaitsemisen jälkeen irrotettava verkosta. Operaattorin käyttämät telepäätelaitteet tai muut laitteet eivät saa häiritä viestintää, tietoliikennettä tai toimittajan tai kolmannen osapuolen laitteita. Operaattorin on välittömästi irrotettava viestintäverkosta epäkuntoiset tai häiriötä aiheuttavat laitteet. Muussa tapauksessa toimittajalla on oikeus irrottaa laitteet verkosta. Tällöin toimittaja veloittaa operaattorilta tekemistään toimenpiteistä kulloinkin voimassaolevan hinnastonsa mukaiset maksut. Operaattori vastaa kaikista omien ja käyttämiensä tai loppukäyttäjän hyväksymättömien tai epäkuntoisten telepäätelaitteiden ja muiden laitteiden aiheuttamista vahingoista sekä vian paikallistamisesta aiheutuneista kustannuksista. Operaattorin tulee pyydettäessä ilmoittaa toimittajalle, mitä laitteita toimittajan verkkoon on kytketty tai laitetilaan asennettu. 4. OSAPUOLTEN YLEISET VELVOITTEET Osapuolet vastaavat siitä, että ne täyttävät sopimusvelvoitteensa sovitussa ajassa ja ammattitaitoisesti sekä hyvää teknistä tapaa, hyvää laatutasoa sekä soveltuvia6 6(17) standardeja ja määräyksiä noudattaen. Osapuolet varaavat tarvittavat henkilö- ja muut resurssit sopimusvelvoitteidensa suorittamiseksi. Operaattori käyttää viestintätoimintasuoritetta omalla vastuullaan. Operaattori vastaa viestintätoimintasuoritteen käytöstä ja sopimusehtojen noudattamisesta silloinkin, kun hän on antanut viestintätoimintasuoritteen toisen käytettäväksi tai sitä on käyttänyt joku muu kuin operaattori itse. Operaattori vastaa tekemistään viestintätoimintasuoritteen käyttöön vaikuttavista päätelaite-, laite- ja muista ohjelmoinneista sekä niiden pysyvyydestä ja poistamisesta. Operaattori vastaa itse laitteiden, ohjelmistojen ja muiden vastaavien suojaamisesta esim. palomuureilla tai muilla vastaavilla tavoilla. Operaattorin on käytettävä viestintätoimintasuoritetta siten, ettei käyttötavasta tai käytetyistä laitteista tai ohjelmistoista aiheudu häiriötä toimittajalle, toimittajan verkon tai muun yleisen viestintäverkon toiminnalle eikä muille viestintäverkon käyttäjille. 5. VIESTINTÄTOIMINTASUORITTEISTA SOPIMINEN Toimittajan operaattorille toimittamia viestintätoimintasuoritteita lisätään, vähennetään tai muutetaan solmimalla tai päättämällä vastaavat suoritesopimukset. Viestintätoimintasuoritteiden yksittäisiä komponentteja (yksittäisiä verkkopalveluja, viestintäpalveluja, laitteistoa, jne.) tilataan suoritesopimusten alaisilla tilauksilla. 5.1 Suoritesopimuksen syntyminen Suoritesopimus tehdään kirjallisena ja se syntyy suoritesopimuksen allekirjoittamisella tai silloin kun toimittaja hyväksyy operaattorin tilauksen. Toimittajalla on oikeus suoritesopimuksen syntymisen edellytyksenä vaatia kohdan 9.7 mukainen ennakkomaksu tai vakuus, jolloin suoritesopimus syntyy vasta ennakkomaksun tai vakuuden suorittamisen jälkeen. Suoritesopimuksissa sovitaan mm. seuraavista asioista: Viestintätoimintasuoritteen kuvaus ja tekninen määrittely Tilausmenettelyt Verkkopalvelun ja viestintäpalvelun laatutaso ja laadun seuranta Hinnoittelu ja ostohyvitykset Ylläpidon, huollon ja korjauksen vasteajat. 5.2 Asiakirjojen tulkintajärjestys Mikäli nämä yleiset toimitusehdot ja niihin liittyvät sopimukset ovat keskenään ristiriidassa, sovelletaan seuraavaa tulkintajärjestystä: 1 Suoritesopimus ja mahdollisesti siihen liittyvät muut sopimukset ja asiakirjat tai milloin erillistä suoritesopimusta ei ole tehty toimittajan tilausvahvistus 2 Mahdolliset palvelukohtaiset erityisehdot 3 Nämä yleiset toimitusehdot 4 Toimittajan kulloinkin voimassaolevat hinnastot. 5.3 Suoritesopimuksen siirtäminen Osapuolella ei ole oikeutta siirtää suoritesopimusta kolmannelle osapuolelle ilman toisen osapuolen etukäteen antamaa kirjallista suostumusta. Toimittajalla on kuitenkin oikeus ilman operaattorin suostumusta siirtää suoritesopimus tai sen perusteella saadut oikeudet ja velvollisuudet kokonaan tai osittain itsensä kanssa samaan konserniin kuuluvalle yhtiölle tai osakkuusyhtiölleen. Toimittajalla on ilman operaattorin suostumusta lisäksi oikeus7 7(17) siirtää suoritesopimus kokonaan tai osittain kolmannelle osapuolelle suoritesopimuksen mukaisen liiketoiminnan luovuttamisen yhteydessä. Toimittaja pyrkii ilmoittamaan siirrosta etukäteen operaattorille. Toimittajalla on oikeus siirtää suoritesopimukseen perustuvat saatavansa kolmannelle. Saatavien siirtoa koskevan ilmoituksen jälkeen ainoastaan siirronsaajalle tehty maksu on pätevä. 5.4 Oikeus kieltäytyä sopimussuhteesta Toimittajalla on oikeus kieltäytyä tekemästä suoritesopimusta, mikäli: operaattori on tahallisesti aiheuttanut viimeisen vuoden aikana toteen näytetyllä tavalla vakavaa teknistä häiriötä viestintäverkolle tai sen käyttäjille, viestintätoimintasuoritetta ei ole rakennettu tai vapaita viestintätoimintasuoritteita, kuten yhteyksiä ja laitetilaa tai vaadittua yhteyden välityskykyä tai kapasiteettia ei ole, operaattori ei suorita asetettua ennakkomaksua tai vakuutta, operaattorilla on erääntynyttä velkaa toimittajalle tai muulle teleyritykselle, eikä velkaa ole riitautettu, operaattori on maksukyvytön, viestintätoimintasuorite on tarpeen toimittajan omaa nykyistä tai kohtuullista tulevaa toimintaa varten, tilaajayhteyden tai laitetilan vuokraaminen johtaa tietosuojan vaarantumiseen tai se on toimittajan kannalta teknisesti epätarkoituksenmukaista tai muutoin kohtuutonta suoritesopimuksen koskiessa tilaajayhteyden toimitusta tai laitetilan vuokraamista tai tilaajayhteyttä liittymäsopimuksen perusteella hallitsevan loppukäyttäjän suostumusta ei ole saatu suoritesopimuksen koskiessa tilaajayhteyden toimitusta. 6. VIESTINTÄTOIMINTASUORITTEIDEN TOIMITUS 6.1 Toimitusta edeltävät toimet Oikeanaikaisen toimituksen edellytyksenä operaattori vastaa seuraavista seikoista: Viestintäverkkojensa ja -palvelujensa suunnittelusta ja dokumentoinnista. Viestintätoimintasuoritteeseen kuulumattomien verkkopalvelujen, viestintäpalvelujen, laitteiston, ohjelmiston ja muiden tuotteiden ja palveluiden hankkimisesta, toimintakunnosta ja vaatimustenmukaisuudesta. Operaattori antaa toimittajalle viestintätoimintasuoritteen toimittamiseksi tarpeelliset ja oikeat tiedot. Nämä tiedot voivat käsittää esimerkiksi toimitusosoitteen, piirustukset, tiedot operaattorin käyttämistä muista verkkopalveluista, viestintäpalveluista, laitteistosta ja ohjelmistosta ja tiedon viestintätoimintasuoritteen kautta tulevan ja lähtevän viestintäliikenteen määrästä sekä ruuhka-ajoista. Operaattori ilmoittaa toimittajalle näitä tietoja koskevat muutokset hyvissä ajoin ennen toimituksen aloittamista. Operaattorin nimeämässä toimitusosoitteessa on viestintätoimintasuoritteen käyttöä varten riittävä tekninen ja toiminnallinen ympäristö. Operaattori varaa toimittajalle ja sen alihankkijoille toimitusta ja sen valmistelua varten esteettömän pääsyn toimitusosoitteeseen ja tarvittaessa henkilön, joka osaa vastata toimituksessa tai sen valmistelussa esiin tuleviin kysymyksiin. 6.2 Toimitusajankohta ja paikka8 8(17) Viestintätoimintasuoritteen toimitusajat määritellään suoritesopimuksessa tai tilausvahvistuksessa. Toimittaja toimittaa viestintätoimintasuoritteen viimeistään sovittuna toimituspäivänä tai ellei sellaista ole sovittu, sovitun toimitusajan loppuun mennessä. Ellei toimitusaikaa tai toimituspäivää ole sovittu, toimittaja toimittaa viestintätoimintasuoritteen neljän (4) viikon kuluessa suoritesopimuksen allekirjoittamisesta tai mikäli suoritesopimuksessa on sovittu erillisestä tilaus- ja tilausvahvistusjärjestelmästä toimittajan viestintätoimintasuoritteen tilausvahvistuksen päiväyksestä. Mikäli toimittaja havaitsee tai sen olisi pitänyt havaita, ettei se kykene toimittamaan viestintätoimintasuoritetta toimitusajan kuluessa, toimittaja ilmoittaa asiasta viipymättä operaattorille. Ilmoituksessa mainitaan viivästyksen syy ja mahdollinen uusi toimitusaika. Toimittajan asentaman laitteiston ja ohjelmiston toimituspaikka on operaattorin nimeämässä toimipisteessä ja muun laitteiston ja ohjelmiston toimituspaikka toimittajan varastossa. 6.3 Toimituksen hyväksyminen Operaattorin on tarkastettava viestintätoimintasuorite viipymättä toimituksen jälkeen. Operaattori vastaa viestintätoimintasuoritteen tarkastusten ja käyttöönottokokeiden kustannuksista. Toimituksen katsotaan tapahtuneen hyväksytysti silloin kun jokin seuraavista tapahtumista toteutuu: viestintätoimintasuoritteen toimivuus on operaattorin ja toimittajan sopimassa käyttöönottokokeessa todettu, viestintätoimintasuorite toimii toimittajan omassa kokeessa, eikä operaattori ole reklamoinut toimituksesta kirjallisesti viipymättä kuitenkin viimeistään kahdeksan (8) päivän kuluessa toimituspäivästä tai operaattori tai loppukäyttäjä on ottanut viestintätoimintasuoritteen käyttöön. Jos asennuksesta ei ole sovittu toimittajan kanssa, laitteisto ja ohjelmisto on toimitettu hyväksytysti, kun se on operaattorin tai loppukäyttäjän noudettavissa. 6.4 Operaattorin myötävaikutusvelvollisuus Operaattorin tulee myötävaikuttaa parhaan kykynsä mukaan viestintätoimintasuoritteen toimittamiseen ja vikojen korjaamiseen sekä verkkopalvelun ja viestintäpalvelun ylläpitämiseen ja huoltoon. Operaattorin on ilmoitettava etukäteen toimittajalle, mikäli sen antamissa tiedoissa tai muissa viestintätoimintasuoritteen toimittamisen taikka verkkopalvelun tai viestintäpalvelun ylläpitämisen, huoltamisen ja vian korjaamisen kannalta tarpeellisista seikoissa tapahtuu muutoksia. 6.5 Operaattorin viivästys Mikäli viestintätoimintasuoritetta ei ole voitu toimittaa operaattorista tai loppukäyttäjästä johtuvasta syystä, ei tämä vapauta operaattoria viestintätoimintasuoritteesta perittävistä maksuista, jotka toimittajalla on kyseessä olevalta ajalta oikeus periä. Viestintätoimintasuoritteen toimituksen viivästyessä operaattorista tai loppukäyttäjästä johtuvasta syystä yli alkuperäisen toimitusajan, on toimittajalla oikeus valita sopiva toimitusajankohta. Operaattori vastaa loppukäyttäjän viivästyksistä suhteessa toimittajaan. 6.6 Toimittajan viivästys Jos kertamaksullinen toimitus tai sen osa viivästyy toimittajan huolimattomuudesta yli kaksi (2) viikkoa ja viivästyksestä on aiheutunut operaattorille kustannuksia, toimittaja maksaa viivästyssakkoa, joka on 0,5 % myöhästyneen toimitusosan hinnasta jokaiselta täydeltä vii-9 9(17) västyneeltä viikolta, kuitenkin yhteensä enintään kymmeneltä viikolta. Tasasuuruisin kuukausittaisin maksuin maksettavan toimituksen maksuvelvollisuus alkaa toteutuneesta toimituspäivästä. Tällöin 0,5 %:n viivästyssakko maksetaan edellä mainitulla tavalla kuukausimaksusta. Muita korvauksia ei viivästyksen johdosta makseta. Korvausta ei makseta välillisistä vahingoista, kuten saamatta jääneistä voitoista taikka viestin lähettämisen tai vastaanottamisen viivästyksestä johtuvista vahingoista. Operaattorille ei ole oikeutta viivästyssakkoon, jos operaattorille on hänen suostumuksellaan toimitettu lisämaksutta vastaava palvelu tai laite viivästyksen ajaksi. Jos viivästys johtuu muusta syystä kuin toimittajan vastuulla olevasta tuottamuksellisesta sopimuksen rikkomisesta, kuten esimerkiksi operaattorin toimintaympäristöstä, sähköverkosta tai laitteista, käyttötavasta taikka muusta operaattorin vastuulla olevasta syystä, toimittajalla ei ole korvausvelvollisuutta. 6.7 Koulutus Operaattorille tai loppukäyttäjälle annettavasta käyttökoulutuksesta ja siitä suoritettavasta korvauksesta sovitaan erillisellä sopimuksella. 6.8 Laitteisto ja ohjelmisto Laitteiston kaupassa omistusoikeus siirtyy operaattorille, kun kauppahinta on kokonaan maksettu. Operaattori saa käyttöoikeuden toimittajalta vuokraamaansa laitteistoon sen mukaisesti kuin siitä on suoritesopimuksissa nimenomaisesti sovittu. Laitteiston omistusoikeus säilyy toimittajalla. Mikäli toimittaja tarvitsee verkkopalvelun tai viestintäpalvelun laatutason ylläpitämiseksi verkonvalvontaoikeudet vuokrattuun laitteistoon, määritellään verkonvalvontaoikeudet suoritesopimuksessa. Operaattori ei saa tehdä oikeustoimia laitteiston suhteen. Toimittaja huolehtii siitä, että operaattorille vuokrattu laitteisto on alan yleisen käytännön mukaisella tavalla merkitty toimittajan omaisuudeksi ja suojattu vahingoilta ja että laitteisto on asianmukaisesti vakuutettu. Ohjelmiston toimitus sisältää vain ohjelmiston käyttöoikeuden ja siihen sovelletaan yleisiä IT2000 ehtoja, ellei osapuolten välillä ole muuten sovittu. Ohjelmiston toimitukseen ei sisälly ylläpitoa eikä ohjelmiston päivityksiä, ellei niin ole erikseen sovittu. 6.9 Muut toimitukseen liittyvät ehdot Viestintätoimintasuoritteen käyttö on operaattorin vastuulla. 7. VIESTINTÄTOIMINTASUORITTEIDEN TUOTTAMINEN Toimittajalla on yksinomainen oikeus päättää viestintätoimintasuoritteen tuottamistavasta. Toimittaja saa käyttää viestintätoimintasuoritteen tuottamisessa alihankkijoita. Muun muassa alan tekninen kehitys, viranomaismääräykset ja standardointiorganisaatioiden ratkaisut voivat sopimuksen kestäessä muuttaa toimittajan toimintaolosuhteita siten, että viestintätoimintasuoritteita on tarvetta muuttaa. Toimittajalla on tällöin oikeus muuttaa viestintätoimintasuoritteiden toteutusta. Toimittaja saa muuttaa10 10(17) tarpeen vaatiessa viestintätoimintasuoritteen toteutuksen kokonaankin, siten että verkkopalvelun tai viestintäpalvelun laatutaso ei kokonaisuutena alennu. Mikäli toimittaja joutuu muuttamaan viestintätoimintasuoritteen toteutuksen viranomaismääräyksen tai standardointiorganisaation ratkaisun vuoksi, toimittaja pyrkii tekemään sen niin, että verkkopalvelun tai viestintäpalvelun laatutaso ei kokonaisuutena alennu. Jos edellä mainitut muutokset toimittajan viestintätoimintasuoritteissa edellyttävät muutoksia operaattorin omiin tai operaattorin käytössä oleviin muihin kuin toimittajan viestintätoimintasuoritteisiin, operaattorin tulee omalla kustannuksellaan huolehtia tällaisista muutoksista. Toimittaja pyrkii ilmoittamaan viestintätoimintasuoritteissa tapahtuvista muutoksista kohtuullisessa ajassa etukäteen. Operaattorin vaatimista muutoksista toimittajan viestintätoimintasuoritteisiin peritään toimittajan määrittämä maksu. Jos viestintätoimintasuoritteiden toteuttamisesta tai siirtämisestä toiseen osoitteeseen aiheutuu erityisiä kustannuksia, on operaattori velvollinen korvaamaan ne. 8. KESKEYTTÄMINEN JA KUNNOSSAPITO 8.1 Tilapäiset keskeytykset Toimittaja on oikeutettu tilapäisesti keskeyttämään viestintätoimintasuoritteen tarjoamisen tai rajoittamaan sitä: kun se on tarpeen verkon rakennus- tai kunnossapitotyön vuoksi, kun se on välttämätöntä yleisen järjestyksen ja turvallisuuden vaatiman viestintäliikenteen turvaamiseksi, sellaisten häiriöiden ehkäisemiseksi, jotka operaattorin laitteisto tai harjoitettu viestintä aiheuttaa toimittajan laitteistolle, viestintäverkon toiminnalle tai siellä harjoitetulle viestinnälle tai kun se on tarpeen ennalta tiedettyjen ylläpito- ja huoltotöiden vuoksi. 8.2 Ylläpito ja huolto sekä viankorjaus Operaattori hyväksyy, että viestintätoimintasuoritteessa voi ilmetä lyhytaikaisia katkoksia ja häiriöitä, joita ei pidetä virheenä tai viivästyksenä. Operaattorin tulee tarpeellisiksi katsomillaan keinoilla varautua edellä mainittuihin tilanteisiin. Lukuun ottamatta yllä mainittuja tilapäisiä keskeytyksiä ja jäljempänä kohdassa 8.3 mainittuja ylläpito- ja huoltotöitä, toimittaja ylläpitää operaattorille toimittamansa verkkopalvelun ja viestintäpalvelun käyttökunnossa ja tarvittaessa huoltaa verkkopalvelun ja viestintäpalvelun arkipäivisin, ei lauantaisin, kello Ellei muuta ole sovittu, toimittaja ei vastaa laitteiston tai ohjelmiston ylläpidosta tai huollosta. Toimittaja korjaa viestintätoimintasuoritteen viat arkipäivisin, ei lauantaisin, kello Muuna aikana tapahtuvasta ylläpidosta, huollosta ja vian korjaamisesta voidaan suoritesopimuksessa erikseen sopia. Tällöin ylläpidosta, huollosta ja korjaustyöstä peritään toimittajan kulloinkin voimassaolevan hinnaston mukaiset maksut. Mikäli viestintätoimintasuorite ei täytä sille sovittuja teknisiä määrittelyjä taikka verkkopalvelu tai viestintäpalvelu ei täytä sovittua laatutasoa tai viestintätoimintasuoritteessa ilmenee muu vika, tulee operaattorin ilmoittaa asiasta viipymättä toimittajalle.11 11(17) Kaikkia viestintätoimintasuoritteita koskevat vikailmoitukset kirjataan operaattorin hallintaja valvontakeskuksen vikatikettijärjestelmään, jonka avulla hallinta- ja valvontakeskus tarvittaessa välittää vikailmoitukset toimittajalle. Operaattori on velvollinen huolehtimaan siitä, että sillä on olemassa oma verkkojen ja niissä toteutettujen palvelujen keskitetty hallinta- ja valvontakeskus. Vikailmoitukset tulee välittää toimittajalle joko faksilla, kirjeitse tai sähköpostilla. Toimittaja aloittaa viestintätoimintasuoritteen korjaamisen suoritesopimuksessa sovittujen vasteaikojen mukaisesti. Korjauksen vasteajan laskenta aloitetaan toimittajan valvomoon tulleesta kirjallisesta vikailmoituksesta. Toimittajan vastuu viestintätoimintasuoritteen viasta rajoittuu toimittajan vastuulla olevan viallisen viestintätoimintasuoritteen korjaamiseen tai viallisen viestintätoimintasuoritteen uudelleen toimittamiseen. Ylläpito, huolto ja viankorjaus eivät kata sellaisen vian korjausta, joka on aiheutunut toimittajasta riippumattomasta syystä, esimerkiksi operaattorin vastuulla olevasta syystä. Tällaisten vikojen korjaamisesta voidaan sopia erikseen. Tällöin korjaustyöstä peritään toimittajan kulloinkin voimassaolevan hinnaston mukaiset maksut. Operaattorin on tarkastettava viankorjauksen jälkeen viestintätoimintasuoritteen toimivuus ja ilmoitettava mahdollisesta puutteesta välittömästi toimittajalle. 8.3 Ennalta tiedetyt ylläpito- ja huoltotyöt Toimittaja tekee vastuullaan olevat ennalta tiedetyt verkkopalvelun ja viestintäpalvelun ylläpito- ja huoltotyöt huoltokatkon aikana. Huoltokatko on joka kuukauden toinen keskiviikkoaamu kello 02:30-05:30 välisenä aikana. Osapuolet ilmoittavat kirjallisesti toisilleen huoltokatkon aikana suoritettavista laajamittaisista töistä vähintään 3 viikkoa ennen huoltokatkoa ja pienemmistä töistä viimeistään huoltokatkoa edeltävän viikon maanantaina. Operaattori vahvistaa toimittajalle huoltokatkossa tehtävät työt kirjallisesti viimeistään huoltokatkoa edeltävän viikon keskiviikkona. Operaattori voi tähän liittyen tilata toimittajalta myös laskutettavaa työtä, josta peritään toimittajalta kulloinkin voimassaolevan hinnaston mukaiset maksut. Viestintäverkossa tehtävistä töistä laaditaan aikataulu osapuolten yhteistyönä siten, että niistä aiheutuu mahdollisimman vähän haittaa viestintäverkon toiminnalle. Huoltokatkoa koordinoivat operaattorin yllä mainitut keskitetyt hallinta- ja valvontakeskukset. Mikäli toimittajalla on tarvetta tehdä verkon muutostöitä sovitun huoltokatkosajan ulkopuolella, tulee siitä tiedottaa hyvissä ajoin ennen töiden suorittamista. 8.4 Muu keskeyttäminen Toimittajalla on oikeus keskeyttää viestintätoimintasuoritteen tarjoaminen kokonaan tai osittain seuraavista syistä: operaattori on haettu tai asetettu konkurssiin tai selvitystilaan tai viranomainen on todennut operaattorin muutoin maksukyvyttömäksi, suoritesopimukseen perustuvia maksuja on maksukehotuksesta huolimatta maksamatta, vaadittua ennakkomaksua tai vakuutta ei ole annettu, operaattori ei muutoin noudata toimitusehtoja tai rikkoo sopimusvelvoitteitaan tai12 12(17) operaattori, operaattorin alihankkija tai loppukäyttäjä on todistettavasti aiheuttanut häiriötä viestintäverkolle tai sen muille käyttäjille, mukaan lukien lainvastainen ja hyvän tavan vastainen toiminta. Viestintätoimintasuoritteen keskeyttäminen ei lakkauta käytön määrästä riippumattomien maksujen maksuvelvollisuutta. Käytön uudelleen avaamisesta voidaan periä hinnaston mukainen maksu. Keskeyttäminen ei poista toimittajan oikeutta sopimuksen purkuun. 9. MAKSUT 9.1 Maksettavat maksut Operaattori maksaa toimittajalle viestintätoimintasuoritteesta ja sen käytöstä hinnaston tai suoritesopimuksen mukaiset maksut toimittan määrittelemien laskutusjaksojen mukaisesti. Hinnat eivät sisällä veroja ja verot kuten muutkin viranomaisten määräämät maksut lisätään laskuun laskutushetken mukaisesti. Toimittaja voi laskuttaa operaattorilta myös verkkopalvelun ja viestintäpalvelun kautta käytettyjen muiden operaattorien maksut, jos tästä on kyseisen operaattorin kanssa sovittu. 9.2 Kertamaksut Kertamaksut ovat yksittäisistä töistä veloitettavia maksuja, kuten liittymis-, asennus-, kytkentä-, ohjelmointi-, suunnittelu- ja muita vastaavia maksuja. 9.3 Toistuvat maksut Toistuvia maksuja ovat viestintätoimintasuoritteisiin kohdistuvia perus-, ylläpito-, huolto-, viankorjaus-, vuokra- ja muita vastaavia maksuja, joita peritään säännöllisesti suoritesopimuksen kestoajalta. Maksuvelvollisuus alkaa kyseisen viestintätoimintasuoritteen toimituspäivästä ja päättyy, kun viestintätoimintasuoritetta koskeva suoritesopimus päättyy. Maksut laskutetaan kutakin viestintätoimintasuoritetta koskevassa laskussa. 9.4 Käyttömaksut Käyttömaksut ovat viestintätoimintasuoritteisiin kohdistuvia maksuja ja perustuvat viestintäsuoritteen käytön ajalliseen kestoon, välitettävän viestien tai tiedon määrään tai muuhun sovittuun maksuperusteeseen. 9.5 Laskutusjakso Viestintätoimintasuoritteen laskutusjakson pituus on yksi kuukausi, ellei muuten ole sovittu. Jos maksuja kertyy laskutusjaksolta poikkeuksellisen paljon, toimittaja voi lähettää operaattorille laskun normaalista laskutusjaksosta poikkeavasti. 9.6 Maksujen erääntyminen ja viivästymisseuraamukset Maksuehto on 14 päivää netto, ellei laskussa ole toisin mainittu. Toimittajalla on oikeus periä viivästyneistä maksuista korkolain mukaista viivästyskorkoa ja viivästyneen laskun maksukehotuksesta hinnaston mukainen käsittelymaksu sekä lisäksi mahdolliset perimiskulut ja oikeudenkäyntikulut.13 13(17) Jos operaattori ei ole maksanut erääntyneitä laskuja maksukehotuksesta huolimatta, erääntyvät myös muut viestintätoimintasuoritteesta laskutettavat vielä erääntymättömät saatavat heti maksettaviksi. Laskua koskevissa erimielisyystapauksissa riidaton osa laskusta on maksettava laskun eräpäivään mennessä. 9.7 Ennakkomaksu tai vakuus Toimittajalla on oikeus tarkistaa operaattorin luottotiedot sekä oikeus vaatia operaattorilta ennakkomaksua tai muuta vakuutta, jos toimittaja katsoo operaattorin luottotietojen, maksukäyttäytymisen tai muun perustellun syyn vuoksi saataviensa turvaamisen sitä edellyttävän. Toimittaja ei maksa ennakkomaksulle tai vakuudelle korkoa. Toimittaja on oikeus periä vakuudesta tai ennakkomaksusta erääntyneet saatavansa viivästyskorkoineen ja perimis- ja oikeudenkäyntikuluineen. 9.8 Laskumuistutukset Mikäli operaattori ennen eräpäivää tekee laskusta kirjallisen muistutuksen laskussa mainittuun osoitteeseen, toimittaja ei keskeytä viestintätoimintasuoritteen tarjoamista sinä aikana, kun laskutuksen oikeellisuutta selvitetään. Tämä sulkemisrajoitus ei koske laskun riidatonta osaa. Operaattorin on muistutuksesta huolimatta maksettava laskun riidaton osa eräpäivään mennessä. Jos muistutus on aiheeton, operaattorin tulee suorittaa lasku viivästyskorkoineen kahden (2) viikon kuluessa siitä, kun hänelle on ilmoitettu tarkastuksen tuloksesta. 9.9 Laskun erittely Maksut on laskuissa eritelty maksu- ja viestintätoimintasuoritelajeittain. Käyttömaksujen tarkemmat erittelyt on tilattava viimeistään kahden (2) kuukauden kuluessa laskun päiväyksestä lukien. Näistä tarkemmista erittelyistä toimittajalla on oikeus periä hinnaston mukainen maksu Hinnaston muutokset Toimittajalla on oikeus muuttaa hinnastojaan tai suoritesopimuksen mukaisia maksujaan. Hinnoissa tapahtuvista muutoksista ilmoitetaan kirjallisesti operaattorille yhtä (1) kuukautta ennen niiden voimaantuloa kuitenkin siten, että hinnan alennukset voidaan toteuttaa noudattamatta edellä mainittua aikarajaa. Operaattorilla on oikeus irtisanoa sitä viestintätoimintasuoritetta koskeva sopimus, jota hinnanmuutos koskee, päättymään korotettujen hintojen tullessa voimaan. 10. IMMATERIAALIOIKEUDET Toimittaja vastaa siitä, että sen viestintätoimintasuoritteet eivät sopimusta solmittaessa loukkaa kolmannen osapuolen Suomessa voimassa olevaa immateriaalioikeutta. Immateriaalioikeudella tarkoitetaan muun muassa patentti-, tavaramerkki- ja tekijänoikeutta. Jos kolmas osapuoli katsoo, että operaattori loukkaa toimittajalta hankkimallaan palvelulla kolmannen immateriaalioikeutta, operaattorin on ilmoitettava vaatimuksesta kirjallisesti toimittajalle viipymättä. Jos operaattori valtuuttaa toimittajan puolestaan vastaamaan kolmannen osapuolen vaatimuksiin ja antaa toimittajalle asian hoitamisen kannalta14 14(17) tarpeelliset tiedot ja avun, toimittaja huolehtii siitä parhaaksi katsomallaan tavalla omalla kustannuksellaan ja vastaa operaattorin maksettavaksi mahdollisesti tulevista korvauksista. Korvausten maksaminen edellyttää, että vastuu oikeuksien käytöstä kuuluu sopimusehtojen mukaisesti toimittajalle. Jos vaatimus on lainvoimaisesti hyväksytty tai toimittaja katsoo vaatimuksen oikeutetuksi, toimittajalle on oikeus harkintansa mukaan - hankkia omalla kustannuksellaan oikeus viestintätoimintasuoritteen tai sen osan käytön jatkamiseen, - korvata viestintätoimintasuorite toisella toiminnallisesti vastaavalla, esimerkiksi vaihtamalla loukkaava tuote toiseen ei-loukkaavaan tuotteeseen, - muuttaa viestintätoimintasuoritetta siten, ettei kolmannen oikeuksia loukata, tai - lopettaa viestintätoimintasuoritteen tuottaminen ilman irtisanomisaikaa. Oikeudenloukkausta ei katsota virheeksi tai viivästykseksi. Toimittajan vastuu oikeudenloukkauksesta rajoittuu kohdan 10 mukaisiin toimenpiteisiin. Toimittaja ei vastaa operaattorille oikeudenloukkauksesta, joka aiheutuu siitä, että - viestintätoimintasuoritetta on muutettu, - viestintätoimintasuoritetta on käytetty tarkoitukseen, johon sitä ei ole suunniteltu tai tarkoitettu, - viestintätoimintasuoritetta käytetään yhdessä kolmannen osapuolen toimittaman tai operaattorin itse tuottaman tuotteen tai palvelun kanssa, taikka - viestintätoimintasuoritetta käytetään vastoin annettuja ohjeita. Toimittaja ei vastaa viestintätoimintasuoritteen kautta operaattorin hankkimasta aineistosta, sen toimivuudesta tai saatavuudesta taikka siitä, onko operaattorilla oikeutta käyttää mainittua aineistoa. Toimittaja ei vastaa siitä, että operaattorin palvelussa käyttämää aineistoa on palvelun kautta hankkinut kolmas osapuoli omaan käyttöönsä. Operaattori vastaa siitä, että operaattori ei toimita eikä välitä muiden saataville kolmannen oikeutta loukkaavaa taikka lain tai hyvän tavan vastaista aineistoa. Toimittajalla on oikeus poistaa operaattoria kuulematta tällainen aineisto palvelusta tai estää sen käyttö tai saanti välittömästi. Palvelun avulla tai sen kautta käydyn viestinnän sisältö ei ole toimittajan vastuulla miltään osin. 11. VAHINGONKORVAUS JA HYVITYS 11.1 Operaattorin viestintätoimintasuoritteisiin vaikuttava vahinko Toimittaja vastaa vain välittömistä vahingoista, jotka ovat aiheutuneet toimittajan tuottamuksesta. Mikäli toimittajan viestintätoimintasuoritteen toimituksessa ilmenee puutteita ja nämä aiheuttavat välitöntä vahinkoa operaattorin asiakkaalle, toimittaja suorittaa operaattorille vahingonkorvauksena viallisesta viestintätoimintasuoritteesta operaattorilta laskuttamaansa kyseisen kuukauden maksua vastaavan summan vianalaisten viestintätoimintasuoritteiden osalta. Tällöin toimittajan suorittaman vahingonkorvauksen enimmäismäärä on kuitenkin 500 euroa (alv 0%) vahinkotapahtumaa ja sen sisältämiä kaikkia vahinkoja kohden, kuitenkin enintään 2500 euroa (alv 0 %) kalenterivuodessa, jollei pakottavasta lainsäädännöstä muuta johdu. Edellä mainittu vahingonkorvausmenettely käynnistyy asiakkaan operaattorille tekemästä vaatimuksesta. Operaattori esittää asiakkaan vaatimuksen edelleen toimittajalle. Operaattori ja toimittaja Näytä lisää
1(5) 01.01.2012 SOPIMUSEHDOT YRITYKSET & YHTEISÖT TELEYRITYKSEN PALVELUIDEN YLEISET SOPIMUSEHDOT YRITYKSILLE JA YHTEISÖILLE 1. YLEISTÄ Näitä ehtoja sovelletaan Teleyrityksen palveluiden toimituksiin yritys- Lisätiedot Elisa Oyj Sivu 1 / 7. OPERAATTORITUOTTEIDEN YLEISET SOPIMUSEHDOT v1.2. 2 Sopimuksen syntyminen. 1 Yleistä
TELEYRITYKSEN PALVELUIDEN YLEISET SOPIMUSEHDOT YRITYKSILLE 1 Yleistä Näitä ehtoja sovelletaan Teleyrityksen palveluiden toimi tuksiin yritys- ja yhteisöasiakkaille (asiakas), ellei muuta ole erikseen sovittu. Lisätiedot AinaCom Oy:n palveluiden yleiset sopimusehdot yrityksille ja yhteisöille 1.1.2007
AinaCom Oy:n palveluiden yleiset sopimusehdot yrityksille ja yhteisöille 1.1.2007 ainacom.fi 2 AinaCom Oy:n yleiset toimitusehdot 1 Soveltamisala... 4 1.1 Sopimusehtojen soveltaminen... 4 1.2 Laitteiden Lisätiedot AdGold Oy 2015 - Yleiset sopimusehdot
MÄNTSÄLÄN SÄHKÖ OY / MSOYNET YLEISET SOPIMUSEHDOT YRITYSASIAKKAILLE 1.6.2012 Nämä ehdot ovat Tietoliikenteen ja tietotekniikan keskusliitto, FiCom ry:n suosittelemat ja Kuluttajaviraston/kuluttajaasiamiehen Lisätiedot YR YSE 06 ELISAN YLEISET SOPIMUSEHDOT YRITYSASIAKKAILLE
1 (5) ELISAN YLEISET SOPIMUSEHDOT YRITYSASIAKKAILLE 1 Yleistä Näitä sopimusehtoja sovelletaan Elisa Oyj:n ja sen konserniyhtiöiden (jäljempänä Elisa) yritysasiakkaalle toimittamiin palveluihin ja tuotteisiin Lisätiedot Porrasinfo Oy:n palvelujen yleiset toimitusehdot yritysasiakkaille
1 / 8 YR YSE 11 ELISAN YLEISET SOPIMUSEHDOT YRITYSASIAKKAILLE 1 Soveltamisala ja muut sopimusehdot Näitä yleisiä sopimusehtoja sovelletaan kaikkiin Elisa Oyj:n ja sen konserniyhtiöiden (jäljempänä Elisa) Lisätiedot SAAS 11 ELISAN SAAS-PALVELUIDEN ERITYISEHDOT YRITYSASIAKKAILLE. 3 Palvelu ja palvelun käyttäminen
1 (9) SAAS 11 ELISAN SAAS-PALVELUIDEN ERITYISEHDOT YRITYSASIAKKAILLE 1 Soveltamisala ja muut sopimusehdot Näitä sopimusehtoja sovelletaan Elisa Oyj:n ja sen konserniyhtiöiden (jäljempänä Elisa) yritysasiakkaille Lisätiedot SAAS-EHDOT 09 ELISAN SAAS-PALVELUIDEN ERITYISEHDOT YRITYSASIAKKAILLE. osia ja vaihtaa käyttämiään lisensoijia tai alihankkijoita.
1 (7) ELISAN SAAS-PALVELUIDEN ERITYISEHDOT YRITYSASIAKKAILLE 1 Yleistä Näitä sopimusehtoja sovelletaan Elisa Oyj:n ja sen konserniyhtiöiden (jäljempänä Elisa) yritysasiakkaalle toimittamiin Software as Lisätiedot DIGITAN ANALOGISTEN VALTAKUNNALLISTEN RADIOPALVELUIDEN YLEISET TOIMITUSEHDOT
DIGITAN ANALOGISTEN VALTAKUNNALLISTEN RADIOPALVELUIDEN YLEISET TOIMITUSEHDOT 1 SOVELTAMISALA 1.1 Näitä toimitusehtoja sovelletaan kun viestintämarkkinalain tarkoittama teleyritys ( Asiakas ) ostaa Digita Lisätiedot YLEISET SOPIMUSEHDOT TILAAJAYHTEYKSIEN VUOKRAAMISESTA RINNAKKAISKÄYTTÖÖN SEKÄ LAITETILOJEN VUOKRASTA
1 YLEISET SOPIMUSEHDOT TILAAJAYHTEYKSIEN VUOKRAAMISESTA RINNAKKAISKÄYTTÖÖN SEKÄ LAITETILOJEN VUOKRASTA 1. Yleistä Näitä ehtoja sovelletaan, kun televerkkoyritys Kemiön Puhelosakeyhtiö vuokraa tilaajayhteyttä Lisätiedot TÄHTIKUITU OY PL 60, 99601 Sodankylä Puhelin: +358 40 764 8213 Y-tunnus: 42547673-4 sähköposti: etunimi.sukunimi@tahtikuitu.fi www.tähtikuitu.
Yleiset sopimusehdot 1 1. Yleistä Näitä ehtoja sovelletaan :n (Kuituverkot Oy) liittymien ja yhteyspalvelujen toimituksiin yksityis-, yritys- ja julkisasiakkaille (asiakas) ellei muuta erikseen sovita. Lisätiedot 5 Palvelun sisältö ja palveluun sovellettavat erityiset ehdot.
palvelun kohtuullisen ajan kuluessa sopimuksen allekirjoittamisesta tai tilausvahvistuksesta. 1 Sopimusehtojen voimaantulo Nämä toimitusehdot tulevat voimaan 1.7.2010 ja ovat voimassa toistaiseksi. Näiden Lisätiedot Netplaza Oy:n palveluiden yleiset sopimusehdot 1.7.2010 1 YLEISTÄ
Netplaza Oy:n palveluiden yleiset sopimusehdot 1.7.2010 1 YLEISTÄ Näitä ehtoja sovelletaan Netplaza Oy:n (yhtiö) palveluiden toimituksiin kuluttaja- tai yritysasiakkaille (asiakas). Lisäksi sovelletaan Lisätiedot Cubion tuotteita ja palveluita koskevat yleiset sopimusehdot yritysasiakkaille
Cubion tuotteita ja palveluita koskevat yleiset sopimusehdot yritysasiakkaille SISÄLLYSLUETTELO 1. Yleisiä säännöksiä... 3 2. Sopimus... 3 3. Tuotteen ja palvelun toimitus... 4 4. Liittymän avaaminen, Lisätiedot Verifone maksupäätetuotteiden ja palveluiden yleiset toimitusehdot
Voimassa alkaen 18.3.2015 1 / 5 Verifone maksupäätetuotteiden ja palveluiden yleiset toimitusehdot 1 Soveltamisala 1.1 Toimitusehtojen soveltaminen Näitä toimitusehtoja sovelletaan Verifone Finland Oy:n Lisätiedot PyhäNet Oy Yleiset sopimusehdot Kuluttaja- ja yritysasiakkaille 13.1.2015
PyhäNet Oy Yleiset sopimusehdot Kuluttaja- ja yritysasiakkaille 13.1.2015 PALVELUN KÄYTTÄJÄLLE Tutustu huolellisesti ennen sopimuksen tekemistä PyhäNet Oy:n (PYHÄNET) toimittamiin yleisiin sopimusehtoihin, Lisätiedot SONERA PALVELUNTARJOAJA TEKSTI PALVELUKUVAUS
SONERA PALVELUNTARJOAJA TEKSTI PALVELUKUVAUS 1 Palvelukanava yrityksen ja asiakkaan välillä: Palveluntarjoaja Teksti Palveluntarjoaja Teksti on palvelu, jonka avulla yritys voi tarjota tekstiviestipalveluja Lisätiedot Savon Kuituverkko Oy / Savon Kuitu Yleiset sopimusehdot Kuluttaja- ja yritysasiakkaille 1.7.2015
Savon Kuituverkko Oy / Savon Kuitu Yleiset sopimusehdot Kuluttaja- ja yritysasiakkaille 1.7.2015 PALVELUN KÄYTTÄJÄLLE PALVELUN KÄYTTÄJÄLLE Tutustu huolellisesti ennen sopimuksen tekemistä Savon Kuituverkko Lisätiedot Suupohjan Seutuverkko Oy:n liittymäsopimuksen yleiset sopimusehdot. Sopimusehdot voimassa 8.4.2009 alkaen
Suupohjan Seutuverkko Oy:n liittymäsopimuksen yleiset sopimusehdot Sopimusehdot voimassa 8.4.2009 alkaen 1. YLEISTÄ Näitä ehtoja sovelletaan Suupohjan Seutuverkko Oy:n (Verkon omistaja) liittymien toimituksiin Lisätiedot Nettitaivas (WAF-Solutions Oy:n yleiset toimitusehdot 18.9.2014
Nettitaivas (WAF-Solutions Oy:n yleiset toimitusehdot 18.9.2014 1. EHTOJEN SOVELTAMISALA JA TARKOITUS Näitä yleisiä sopimusehtoja sovelletaan WAF-Solutions Oy:n (jäljempänä Toimittaja) asiakkaalle toimittamiin Lisätiedot SOPIMUSEHDOT TUULOKSEN TIETOVERKKO-OSUUSKUNTA A-OSA. YLEISET SOPIMUSEHDOT B-OSA. LIITTYMÄSOPIMUKSEN ERITYISEHDOT C-OSA. PALVELUSOPIMUSTEN ERITYISEHDOT
TUULOKSEN TIETOVERKKO-OSUUSKUNTA SOPIMUSEHDOT VERSIO 1.1 VOIMASSA 14.08.2013 ALKAEN TOISTAISEKSI A-OSA. YLEISET SOPIMUSEHDOT B-OSA. LIITTYMÄSOPIMUKSEN ERITYISEHDOT C-OSA. PALVELUSOPIMUSTEN ERITYISEHDOT Lisätiedot DIGITAN PÄÄLÄHETYSASEMIEN ANTENNI- PAIKKOJEN JA ANTENNIKAPASITEETIN VUOKRAUSEHDOT
DIGITAN PÄÄLÄHETYSASEMIEN ANTENNI- PAIKKOJEN JA ANTENNIKAPASITEETIN VUOKRAUSEHDOT 1. SOVELTAMISALA 1.1 Näitä toimitusehtoja (jäljempänä Toimitusehdot) sovelletaan, kun yritys tai yhteisö (jäljempänä Asiakas) Lisätiedot SONERAN PALVELUIDEN YLEISET TOIMITUSEHDOT KULUTTAJA-ASIAKKAILLE
SONERAN PALVELUIDEN YLEISET TOIMITUSEHDOT KULUTTAJA-ASIAKKAILLE 1 Soveltamisala 1.1 Toimitusehtojen soveltaminen. Näitä toimitusehtoja sovelletaan TeliaSonera Finland Oyj:n tai sen kanssa samaan konserniin Lisätiedot Palveluiden yleiset sopimusehdot yrityksille ja yhteisöille
Palveluiden yleiset sopimusehdot yrityksille ja yhteisöille EHDOT 1 (13) KAISANET OY YLEISET SOPIMUSEHDOT YRITYKSILLE JA YHTEISÖILLE 1. SOVELTAMINEN 1.1. Näitä yleisiä sopimusehtoja sovelletaan toimittajan Lisätiedot ELISAN YLEISET SOPIMUSEHDOT KULUTTAJA- ASIAKKAILLE 1.9.2013